**felavatták a mandulág református óvodát bicskén**

*A Dunamelléki Református Egyházkerületben 20 településen 23 óvoda épült vagy újult meg az Országos Óvoda Programnak köszönhetően*

**A Magyarországi Református Egyház Országos Óvoda Programjának keretében a Dunamelléki Református Egyházkerületben 2023. szeptember 22-én tartották meg a bicskei Mandulaág Református Óvoda avató ünnepségét. Az eseményen ünnepi beszédet** **mondott Tessely Zoltán országgyűlési képviselő és Bálint Istvánné, Bicske polgármestere. Az igei köszöntést Máté János, Bicske lelkipásztora tartotta meg.**

*Bicske, 2023. szeptember 22.* – Az egész országot érintő projekt keretében a Dunamelléki Református Egyházkerületben 23 óvoda épült fel vagy újult meg. A beruházás eredményeképpen több mint 170 munkahely született, az óvodai és mini bölcsődei férőhelyek száma megduplázódott, így összesen közel 2300 óvodai férőhely áll rendelkezésre az egyházkerületben.

A bicskei óvodaátadó ünnepségen Máté János, az egyházközség lelkipásztora mondta el igei köszöntőjét, majd Tessely Zoltán országgyűlési képviselő ünnepi beszédét hallgathatták meg a vendégek, ezt követően Bálint Istvánné, Bicske polgármestere és Hargitai Tiborné Udvari Teréz óvodavezető szólalt fel. Az eseményen énekkel léptek fel a helyi óvodások, akiket Máténé Antal Éva lelkipásztor kísért. Az egybegyűltek megtekinthették azt az kisfilmet is, mely a Dunamelléki Egyházkerület beruházásait foglalta össze. Az ünnepség szalagátvágással zárult.

Az óvoda szeptembertől nyitotta meg kapuit a gyerekek előtt, és három csoporttal indult el. A beruházásnak köszönhetően az új épületben minden csoport önálló házrészt, tágas, szép csoportszobát kapott, de jutott hely a gazdasági, technikai funkcióknak is.

Az Dunamelléki Református Egyházkerületben 20 településen történtek beruházások, melyeket összesen 13 milliárd forinttal támogatott Magyarország Kormánya: Budapest, Biatorbágy, Bicske, Csákvár, Dabas, Dombóvár, Dunaharaszti, Erdőkertes, Érd, Gárdony, Gödöllő, Gyömrő, Halásztelek, Kunszentmiklós, Lovasberény, Pécs, Szentendre, Szigetszentmiklós, Tabajd, Zsámbék. Az egyházkerületben

A Magyarországi Református Egyház Országos Óvoda Programja 2018-ban indult el, a 35 milliárd forintos összköltségű fejlesztések eredményeképpen hazánkban 66 beruházás valósult meg, közülük 46 helyszínen épült új intézmény, 18 helyszínen már meglévő épület felújítása, korszerűsítése történt, két helyszínen a teljes külső és belső eszközparkot cserélték le.

**A bicskei ünnepségen levetített kisfilm, a rendezvényen készült fotók és videó az alábbi linkről tölthető le, és szabadon felhasználható:**

https://drive.google.com/drive/folders/1HmnGOkW7SmK-Qs9JNm8c1ic-GFt6ZE7F

**Részletes információk az Országos Óvoda Program honlapján olvashatóak:** <http://www.orszagosovodaprogram.hu/>

**Interjúegyeztetés, további sajtóinformációk:**

Szabó Mária

+36 30 832-66-11

szabo@preport.eu